ENERGINIŲ AUDITŲ IR ENERGINIO NAUDINGUMO SERTIFIKAVIMO PASLAUGŲ PIRKIMO TECHNINĖ SPECIFIKACIJA
1. Bendrosios nuostatos ir pirkimo objektas
1.1. Perkančioji organizacija: Viešoji įstaiga LSMU Kauno ligoninė (kodas 302583800), Josvainių g. 2, LT-47144, Kaunas.
1.2. Pirkimo objektas: pastatų išsamusis energijos ir energijos išteklių vartojimo auditas bei esamos būklės energinio naudingumo sertifikavimas. Kiekvienam pastatui dokumentai rengiami atskirai. Minėti pastatai nėra kultūros paveldo vertybė. 
1.3. Paslaugų tikslas: įvertinti esamą pastatų konstrukcijų bei inžinerinių sistemų būklę, identifikuoti energijos nuostolius ir parengti techniškai bei ekonomiškai pagrįstas atnaujinimo (modernizavimo) priemones, užtikrinančias ne mažesnės kaip „B“ energinio naudingumo klasės pasiekimą po renovacijos.
1.4. Audito ataskaitos ir duomenys bus naudojami paraiškų teikimui ES struktūrinių fondų ir (arba) nacionalinių programų finansavimui gauti. Taip pat, energinio audito ataskaitos rengėjas privalo pateikti parengtas energinio audito ataskaitas Lietuvos energetikos agentūrai bei gauti teigiamą pastarosios įstaigos išvadą. Pastaba: energinio audito ataskaitos tikrinimo Lietuvos energetikos agentūroje terminas į paslaugų teikimo terminus, nurodytus 6 punkte, neįskaičiuojamas.       
2. Audituojamų pastatų sąrašas ir techniniai duomenys
Tiekėjas įsipareigoja atlikti šių pastatų energijos vartojimo auditą ir energinio naudingumo sertifikavimą:
                                                                                                                                     
                                                                                                                                          lentelė Nr. 1
	Eil. Nr.
	Pastato pavadinimas, adresas
	Unikalus Nr., žymėjimas plane
	Bendrasis plotas (m²)
	Esamas energinis sertifikatas/galiojimas
	Pastabos

	1.
	Pastatas – Ligoninė, Josvainių g. 2, Kaunas
	1996-6009-1012, 1D5p
	7.513,48
	F
2033-11-14
	Parengti dalies (nerenovuotos) pastato energinį auditą ir atnaujinti energinio naudingumo  sertifikatą nerenovuotai daliai 

	2.
	Pastatas – Fizioterapijos korpusas, Josvainių g. 2, Kaunas
	1996-6009-1023, 2D3p
	1.064,41
	F
2033-10-16
	Parengti pastato energinį auditą 

	3.
	Pastatas – Poliklinika, Josvainių g. 2, Kaunas
	1996-6009-1034, 3D3p
	2.082,41
	F
2033-10-16
	Parengti pastato energinį auditą

	4.
	Pastatas – Ligoninė, Josvainių g. 2, Kaunas
	1996-6009-1090, 10D4p
	6.722,26
	F
2033-10-11
	Parengti pastato energinį auditą ir  atnaujinti energinio naudingumo  sertifikatą

	5.
	Pastatas – Reanimacijos korpusas, Baltijos g. 120, Kaunas
	1997-5033-0022, 2D2p
	1.625,22
	F
2030-03-18
	Parengti pastato energinį auditą ir  atnaujinti energinio naudingumo  sertifikatą  

	6.
	Pastatas – Gydykla, S. Dariaus ir S. Girėno g. 48, Kaunas
	1997-1003-9015, 1D3p
	2.452,58
	Galiojimas pasibaigęs 
	Parengti pastato energinį auditą ir   energinio naudingumo  sertifikatą  




3. Reikalavimai paslaugų atlikimui ir išsamumui
3.1. Paslaugos turi būti teikiamos vadovaujantis galiojančiais Lietuvos Respublikos teisės aktais ir normatyviniais dokumentais, reglamentuojančiais energijos vartojimo auditų atlikimą, pastatų energinį naudingumą ir energinio naudingumo sertifikavimą, įskaitant:
Lietuvos Respublikos statybos įstatymą;
Lietuvos Respublikos energetikos įstatymą;
Lietuvos Respublikos energijos vartojimo efektyvumo didinimo įstatymą;
Lietuvos Respublikos energetikos ministro 2023 m. kovo 30 d. įsakymu Nr. 1-90 patvirtintą „Išsamiojo energijos, energijos išteklių vartojimo audito atlikimo pastatuose metodiką“;
statybos techninį reglamentą STR 2.01.02:2016 „Pastatų energinio naudingumo projektavimas ir sertifikavimas“, patvirtintą Lietuvos Respublikos aplinkos ministro 2016 m. lapkričio 11 d. įsakymu Nr. D1-754, su visais aktualiais pakeitimais;
statybos techninį reglamentą STR 1.02.09:2011 „Teisės atlikti pastatų energinio naudingumo sertifikavimą įgijimo tvarkos aprašas“, su visais aktualiais pakeitimais. 
3.2. Lentelėje Nr. 1 yra nurodyta, kuriems pastatams reikia parengti pastato energinį auditą ir   energinio naudingumo  sertifikatą, o kuriems tik energinį auditą. Taip daroma dėl tam tikrų sąlygų: 
· Pastatas, kurio unikalus Nr. 1996-6009-1012, žymėjimas 1D5p, turi 2026 m. pastatytą priestatą, kurio energinio naudingumo klasė yra A++, tačiau likusi senoji dalis (7.513,48 m2) galimai liko senosios energinės klasės, todėl planuojama atnaujinti šio pastato energinio naudingumo  sertifikatą.
· Dalyje kitų pastatų (1996-6009-1090, 10D4p, 1997-5033-0022, 2D2p) paprastojo remonto atlikimo metu buvo sumontuotos vėdinimo sistemos su rekuperacija, todėl tokių pastatų energinio naudingumo  sertifikatai taip pat atnaujinami. 
· Dalis pastatų (1996-6009-1023, 2D3p ir 1996-6009-1034, 3D3p) turi galiojančius energinio naudingumo sertifikatus, juose paskutiniu metu nebuvo atliekami remonto darbai, kurie pagerintų energinę būklę, todėl vadovaujamės esamais galiojančiais energinio naudingumo  sertifikatais. 
· Pastatas 1997-1003-9015, 1D3p neturi galiojančio energinio naudingumo sertifikato, todėl ši paslauga perkama.   
Rengiant pastatų energinius auditus ir energinio naudingumo  sertifikatus, Tiekėjui reikia atlikti esamos būklės pastatų natūrinius tyrimus ir matavimus bei parengti ir įregistruoti pastatų esamos būklės energinio naudingumo sertifikatus (tiems pastatams, kuriems rengiama).
3.3. Detalus energijos nuostolių ir sistemų vertinimas: Tiekėjas privalo išanalizuoti:
• Pastatų atitvarų (sienų, stogų, perdangų, grindų, langų, durų) šilumines charakteristikas.
• Šildymo ir karšto vandens tiekimo sistemas (šilumos mazgai, vamzdynai, izoliacija, reguliavimo įranga).
• Vėdinimo ir oro kondicionavimo sistemas (oro kiekiai, rekuperacijos efektyvumas).
• Vidaus apšvietimo bei elektros inžinerines sistemas.
• Atsinaujinančių energijos išteklių (AEI) integracijos galimybes (pvz., saulės jėgainės, šilumos siurbliai).
4. Reikalavimai investicijų ir darbų kiekių skaičiavimui 
Siekdamas užtikrinti, kad audito rezultatai būtų tiesiogiai pritaikomi finansavimo projekto investicijų plano rengimui, Tiekėjas privalo:
4.1. Suskaičiuoti pagrindinius darbų kiekius: Ataskaitose turi būti pateikti preliminarūs fiziniai modernizavimo darbų apimčių kiekiai (pvz., šiltinamų sienų / stogų plotai kvadratiniais metrais (m²), keičiamų langų plotai, izoliuojamų vamzdynų ilgiai metrais (m), vėdinimo agregatų našumai, šilumos punktų našumai ir t. t.).
4.2. Apskaičiuoti renovacijos kainą: Investicijų poreikis turi būti pagrįstas realia rinkos verte (naudojant sisteminius statybos resursų įkainius, pvz., UAB „Sistela“ arba lygiaverčius duomenis). Kainų skaičiavimas turi būti išskirtas pagal atskiras energiją taupančias priemones.
4.3. Pateikti priemonių paketus: Tiekėjas privalo pasiūlyti ne mažiau kaip 2 alternatyvius energiją taupančių priemonių paketus, iš kurių bent vienas privalo užtikrinti „B“ energinio naudingumo klasės pasiekimą.
4.4. Finansinis-ekonominis vertinimas: Kiekvienai priemonei ir jų paketams tai turi būti apskaičiuotas teorinis energijos sutaupymas (kWh/metus), CO2 emisijų sumažėjimas, investicijų atsiperkamumo laikotarpis (metais) ir grynoji dabartinė vertė (NPV).
5. Rezultatų sudėtis ir pateikimo tvarka
5.1. Paslaugų rezultatas turi būti pateikiamas Perkančiajai organizacijai suderinti šia sudėtimi:
• Pastatų esamos būklės energinio naudingumo sertifikatai (registruoti SSVA / Registrų centre).
• Išsamios energijos vartojimo audito ataskaitos (kiekvienam pastatui atskirai).
• Detalios suvestinės ir skaičiuojamosios lentelės (XLSX formatu), kuriose pateikiami visi darbų kiekiai, įkainiai ir bendros renovacijos kainos.
5.2. Visi dokumentai pateikiami 2 (dviem) egzemplioriais atspausdinti ir pasirašyti bei skaitmeninėje laikmenoje (redaguojamais DOCX, XLSX formatais).
6. Paslaugų suteikimo terminai 
6.1. Tiekėjas visas paslaugas privalo suteikti ne vėliau kaip per 4 mėn. lentelėje Nr. 1 (punktuose 1-4) esantiems objektams ir ne vėliau kaip per 1,5 mėn. lentelėje (punktuose 5-6) esantiems objektams.   

PRIDEDAMA: 
1. NTRDB išrašas – Josvainių 2, Kaunas, pastatams
2. NTRDB išrašas – Baltijos 120, Kaunas, pastatams
3. NTRDB išrašas - S. Dariaus ir S. Girėno g. 48, Kaunas, pastatams   
